“เงินบาท” วันนี้เปิดตลาด 35.22 บ. แนะผู้นำเข้าซื้อสกุลเงินต่างประเทศ เพื่อป้องกันเสี่ยง
“เงินบาท” วันนี้เปิดตลาด 35.22 บ. แข็งค่าจากปิดตลาดวานนี้ 35.40 บ. แนะผู้นำเข้าซื้อสกุลเงินต่างประเทศเพื่อป้องกันความเสี่ยง ผู้ส่งออกขายเหนือระดับ 35.00 บาท/ดอลลาร์
“เงินบาท” วันนี้เปิดตลาด 35.22 บ. แข็งค่าจากปิดตลาดวานนี้ 35.40 บ. แนะผู้นำเข้าซื้อสกุลเงินต่างประเทศเพื่อป้องกันความเสี่ยง ผู้ส่งออกขายเหนือระดับ 35.00 บาท/ดอลลาร์
1 มี.ค. 2566

ฝ่ายธุรกิจตลาดเงินและธุรกรรมระหว่างประเทศ ทีเอ็มบีธนชาต (TTB) เปิดเผยว่า ค่าเงินบาทเช้านี้(1 มี.ค.66) ค่าเงินบาทเช้านี้เปิดตลาด 35.22 บาท/ดอลลาร์ แข็งค่าจากราคาปิดตลาดเมื่อวานที่ระดับ 35.40 บาท/ดอลลาร์
โดยดอลลาร์สหรัฐแกว่งตัวผันผวน โดยได้รับแรงหนุนจากการคาดการณ์ที่ว่า อัตราดอกเบี้ยในสหรัฐจะยังคงอยู่ในระดับสูงต่อไปเป็นเวลานานระยะหนึ่ง เนื่องจากอัตราเงินเฟ้อยังคงอยู่ในระดับสูงอย่างต่อเนื่อง ทั้งนี้ นักลงทุนในตลาดสัญญาล่วงหน้าคาดการณ์ในตอนนี้ว่า มีโอกาส 78% ที่เฟดจะปรับขึ้นอัตราดอกเบี้ย 0.25% สู่ 4.75-5.00% ในการประชุมวันที่ 21-22 มี.ค. และมีโอกาส 22% ที่เฟดจะปรับขึ้นอัตราดอกเบี้ย 0.50% สู่ 5.00-5.25%
ทั้งนี้คาดการณ์ค่าเงินบาทวันนี้จะมีความผันผวนและเทรดอยู่ในกรอบ 35.10-35.40 บาท/ดอลลาร์  แนะนำผู้ส่งออกควรขายเงินตราต่างประเทศเพื่อปิดความเสี่ยงจากอัตราแลกเปลี่ยนที่ระดับ 35.00 บาท/ดอลลาร์